**Εγκαίνια περιφερειακού γραφείου Τρίπολης**

Το νέο γραφείο του φορέα Διαχείρισης Ευρωπαϊκών Προγραμμάτων εγκαινιάζεται την ερχόμενη **Πέμπτη 17 Ιουλίου στις 20.00** στην οδό 25ης Μαρτίου 14 στην Τρίπολη.

Πρόκειται για επέκταση στρατηγικής σημασίας για τον φορέα, σύμφωνα με τον πρόεδρο της ΔΕΠ Παναγιώτη Τσιχριτζή. Στόχος είναι η άμεση εξυπηρέτηση του επιχειρηματικού κόσμου της περιοχής και η στήριξη των επενδύσεων των Επιχειρησιακών Προγραμμάτων **«ΠΕΠ Πελοποννήσου 2021-2027»** και **«Δίκαιης Αναπτυξιακής Μετάβασης»** .

Οι δυνατότητες ανάπτυξης της Περιφέρειας Πελοποννήσου είναι τεράστιες και θα αξιοποιηθούν στο έπακρο.

Η τελετή εγκαινίων θα πραγματοποιηθεί παρουσία του **Περιφερειάρχη Πελοποννήσου Δημήτρη Πτωχού** , του Διοικητή της **Ειδικής Υπηρεσίας ΔΑΜ Πελοπίδα Καλλίρη** και εκπροσώπων αρχών και φορέων της περιοχής.